CELEX: 32018R1462
Language: el
Date: 2018-09-28 00:00:00
Title: Κανονισμός (ΕΕ) 2018/1462 της Επιτροπής, της 28ης Σεπτεμβρίου 2018, για την τροποποίηση του παραρτήματος του κανονισμού (ΕΕ) αριθ. 231/2012 σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τις προδιαγραφές για ορισμένους εστέρες της σορβιτάνης (Ε 491 μονοστεατική σορβιτάνη, Ε 492 τριστεατική σορβιτάνη και Ε 495 μονοπαλμιτική σορβιτάνη) (Κείμενο που παρουσιάζει ενδιαφέρον για τον ΕΟΧ)

1.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 245/6
               
            
         ΚΑΝΟΝΙΣΜΌΣ (ΕΕ) 2018/1462 ΤΗΣ ΕΠΙΤΡΟΠΉΣ
         της 28ης Σεπτεμβρίου 2018
         για την τροποποίηση του παραρτήματος του κανονισμού (ΕΕ) αριθ. 231/2012 σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τις προδιαγραφές για ορισμένους εστέρες της σορβιτάνης (Ε 491 μονοστεατική σορβιτάνη, Ε 492 τριστεατική σορβιτάνη και Ε 495 μονοπαλμιτική σορβιτάνη)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 14,
         Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 231/2012 της Επιτροπής (3) θεσπίζει προδιαγραφές για τα πρόσθετα τροφίμων που αναφέρονται στα παραρτήματα II και III του κανονισμού (ΕΚ) αριθ. 1333/2008.
                  
               
                     (2)
                  
                  
                     Οι προδιαγραφές αυτές μπορούν να επικαιροποιούνται σύμφωνα με την ενιαία διαδικασία που προβλέπεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε με πρωτοβουλία της Επιτροπής είτε έπειτα από σχετική αίτηση.
                  
               
                     (3)
                  
                  
                     Στις 14 Οκτωβρίου 2014 υποβλήθηκε αίτηση για την τροποποίηση των προδιαγραφών που αφορούν τα πρόσθετα τροφίμων μονοστεατική σορβιτάνη (E491), τριστεατική σορβιτάνη (E492) και μονοπαλμιτική σορβιτάνη (E495). Η αίτηση κοινοποιήθηκε στα κράτη μέλη σύμφωνα με το άρθρο 4 του κανονισμού (ΕΚ) αριθ. 1331/2008.
                  
               
                     (4)
                  
                  
                     Οι ισχύουσες προδιαγραφές της Ένωσης ορίζουν ένα πεδίο τιμών θερμοκρασίας πήξης (παράμετρος ταυτοποίησης) για τη μονοστεατική σορβιτάνη (E491), την τριστεατική σορβιτάνη (E492) και τη μονοπαλμιτική σορβιτάνη (E495).
                  
               
                     (5)
                  
                  
                     Ο αιτών ζητεί να απαλειφθεί από τις προδιαγραφές της Ένωσης η αναφορά στο πεδίο τιμών σημείου πήξης ως μεθόδου ταυτοποίησης της μονοστεατικής σορβιτάνης (E491), της τριστεατικής σορβιτάνης (E492) και της μονοπαλμιτικής σορβιτάνης (E495), δεδομένου ότι δεν αποτελεί τη βέλτιστη μέθοδο ταυτοποίησης, λόγω της έλλειψης σαφούς και ενιαίας μεθοδολογίας.
                  
               
                     (6)
                  
                  
                     Στη γνώμη που εξέδωσε στις 5 Μαΐου 2017 (4) η Ευρωπαϊκή Αρχή για την Ασφάλεια των Τροφίμων («η Αρχή») κατέληξε στο συμπέρασμα ότι η τροποποίηση των προδιαγραφών όσον αφορά την απαλοιφή της παραμέτρου «πεδίο τιμών σημείου πήξης» για την ταυτοποίηση της μονοστεατικής σορβιτάνης (E491), της τριστεατικής σορβιτάνης (E492) και της μονοπαλμιτικής σορβιτάνης (E495) όπως προτείνεται από τον αιτούντα δεν προκαλεί ανησυχίες ως προς την ασφάλεια.
                  
               
                     (7)
                  
                  
                     Η Αρχή κατέληξε επίσης στο συμπέρασμα ότι η απαλοιφή του πεδίου τιμών σημείου πήξης από τις προδιαγραφές της Ένωσης θα οδηγήσει σε περιορισμό του χαρακτηρισμού των διαφόρων εστέρων κορεσμένων λιπαρών οξέων με σορβιτάνη και ότι η εν λόγω παράμετρος ταυτοποίησης θα μπορούσε να αντικατασταθεί από κάποια άλλη. Η Αρχή επεσήμανε ότι από όλες τις διαθέσιμες μεθόδους ανάλυσης, η αεριοχρωματογραφική ανάλυση φαίνεται να παρέχει τα πλέον ορθά και αξιόπιστα αποτελέσματα και είναι κατάλληλη για τους σκοπούς των ελέγχων τροφίμων.
                  
               
                     (8)
                  
                  
                     Κατά συνέπεια, είναι σκόπιμο να τροποποιηθούν οι προδιαγραφές της Ένωσης όσον αφορά την απαλοιφή του «πεδίου τιμών σημείου πήξης» ως παραμέτρου ταυτοποίησης για τα πρόσθετα τροφίμων μονοστεατική σορβιτάνη (E491), τριστεατική σορβιτάνη (E492) και μονοπαλμιτική σορβιτάνη (E495) και να αντικατασταθεί από τη «Δοκιμασία ταυτοποίησης — βάσει βαθμού οξύτητας, αριθμού ιωδίου, αεριοχρωματογραφίας».
                  
               
                     (9)
                  
                  
                     Συνεπώς, το παράρτημα του κανονισμού (ΕΕ) αριθ. 231/2012 θα πρέπει να τροποποιηθεί αναλόγως.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του κανονισμού (ΕΕ) αριθ. 231/2012 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Σεπτεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 354 της 31.12.2008, σ. 16.
         
            (2)  ΕΕ L 354 της 31.12.2008, σ. 1.
         
            (3)  Κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (ΕΕ L 83 της 22.3.2012, σ. 1).
         
            (4)  Ομάδα ANS της EFSA (ομάδα της EFSA για τα πρόσθετα τροφίμων και τις πηγές θρεπτικών συστατικών που προστίθενται στα τρόφιμα), 2017. Scientific Opinion on the re-evaluation of sorbitan monostearate (E 491), sorbitan tristearate (E 492), sorbitan monolaurate (E 493), sorbitan monooleate (E 494) and sorbitan monopalmitate (E 495) when used as food additives (Επιστημονική γνώμη σχετικά με την επαναξιολόγηση της μονοστεατικής σορβιτάνης (E491), της τριστεατικής σορβιτάνης (E492), της μονολαυρικής σορβιτάνης (Ε 493), της μονοελαϊκής σορβιτάνης (Ε 494) και της μονοπαλμιτικής σορβιτάνης (Ε 495), όταν χρησιμοποιούνται ως πρόσθετα τροφίμων). EFSA Journal 2017·15(5):4788, 56 σ., https://doi.org/10.2903/j.efsa.2017.4788
      
      
         
            ΠΑΡΑΡΤΗΜΑ
            Το παράρτημα του κανονισμού (ΕΕ) αριθ. 231/2012 τροποποιείται ως εξής:
            
                        1)
                     
                     
                        Στην εγγραφή για το πρόσθετο τροφίμων E 491 μονοστεατική σορβιτάνη, η προδιαγραφή όσον αφορά το «Πεδίο τιμών σημείου πήξης» αντικαθίσταται από το ακόλουθο κείμενο:
                        
                                    «Δοκιμασία ταυτοποίησης
                                 
                                 
                                    βάσει βαθμού οξύτητας, αριθμού ιωδίου (όχι πάνω από 4), αεριοχρωματογραφίας»
                                 
                              
                  
                        2)
                     
                     
                        Στην εγγραφή για το πρόσθετο τροφίμων E 492 τριστεατική σορβιτάνη, η προδιαγραφή όσον αφορά το «Πεδίο τιμών σημείου πήξης» αντικαθίσταται από το ακόλουθο κείμενο:
                        
                                    «Δοκιμασία ταυτοποίησης
                                 
                                 
                                    βάσει βαθμού οξύτητας, αριθμού ιωδίου (όχι πάνω από 4), αεριοχρωματογραφίας»
                                 
                              
                  
                        3)
                     
                     
                        Στην εγγραφή για το πρόσθετο τροφίμων E 495 μονοπαλμιτική σορβιτάνη, η προδιαγραφή όσον αφορά το «Πεδίο τιμών σημείου πήξης» αντικαθίσταται από το ακόλουθο κείμενο:
                        
                                    «Δοκιμασία ταυτοποίησης
                                 
                                 
                                    βάσει βαθμού οξύτητας, αριθμού ιωδίου (όχι πάνω από 4), αεριοχρωματογραφίας»